# Melià Hotels International

Melià Hotels International (antigament Sol Melià) és una empresa hotelera mallorquina fundada a Palma el 1956 per Gabriel Escarrer Julià, i presidida pel seu fill Gabriel Escarrer Jaume. A finals de 2022 disposava de 110.000 habitacions repartides per tot el món i 11.274 treballadors.

## Història

En 1956, a l'edat de 21 anys, Gabriel Escarrer Julià va obrir en règim de lloguer l'Hotel Altair, el seu primer establiment hoteler a Mallorca. Durant el boom dels anys 60 va anar llogant i comprant més hotels per crear la seva pròpia cadena. Anys després, en 1984, va adquirir 32 establiments pertanyents a la signatura Hotasa, començant així el seu camí a convertir-se en el primer grup hoteler espanyol. Va començar la seva expansió cap a l'exterior en 1985 amb l'obertura de l'Hotel Bali Sol a l'illa de Bali a Indonèsia. Dos anys després, comprà la cadena Meliá, fundada per Josep Melià i Sinisterra, afegint 22 establiments més al grup i reanomenant l'empresa com a Grup Sol Melia.
Va començar la seva expansió en l'exterior de la península Ibèrica entre 1985 i 1995, per sortir al mercat de la borsa un any després, suposant un augment dels seus recursos financers mitjançant l'establiment d'aliances i participacions amb tour operadors, així com l'adopció de sistemes de distribució globals i portals a internet.
L'any 2000 va adquirir la cadena Tryp Hotels, entrant així en la llista de les deu primeres empreses hoteleres del món per nombre d'habitacions, encara que va acabar venent la marca a Wyndham Worldwide en 2010.
En 2002 es va posicionar com la primera cadena hotelera d'Espanya i en el 2008, era la tercera d'Europa i la número 12 al món, reportant en aquest mateix any uns beneficis nets de 51,2 milions d'euros.
En 2010, comptava amb una quota aproximada de 23 milions de visitants i una plantilla de més de 36.000 empleats i disposa de més de 300 hotels distribuïts en 30 països de quatre continents. En 2010 va obtenir un benefici net de 50,1 milions d'euros.
Compta amb un departament internacional de compres associat a empreses capdavanteres que garanteixen l'aprovisionament al conjunt d'establiments del grup independentment de la seva ubicació. La seu d'aquest departament es troba a Palma i des d'ella, se signen tots els acords, evitant així que els establiments d'ultramar hagin de buscar els seus respectius proveïdors.
Ha estat pionera a implantar sistemes de gestió moderns i amb visió de futur, arribant en 2009 a administrar una xarxa de més de 350 hotels distribuïts en 30 països. Aquest mateix any signà un acord amb l'aerolínia Copa Airlines, considerada como la més important d'Amèrica Central, Mèxic i el Carib amb l'objectiu d'escometre campanyes de màrqueting conjuntes als seus respectius mercats i conjuminar esforços entre els equips comercials en vista de poder oferir promocions especials.
És el major operador del món de complexos de vacances i la tretzena cadena hotelera a nivell mundial. A nivell intern, l'empresa és la líder en el mercat en els segments de complexos de vacances i hotels urbans. Actualment duen les regnes de l'empresa els fills del fundador Sebastià Escarrer Jaume i Gabriel Escarrer Jaume. En el seu consell hi figura Emili Cuatrecasas i Figueras.
El 2023 van iniciar un pla estratègic per incrementar presència al sud-est asiàtic i als balcans. L'estiu de 2024 va deixar de formar part de l'Ibex 35.

## Referències

* ↑ «Meliá se lanza a crecer en Asia y los Balcanes» (en castellà), 05-07-2023. Arxivat de l'original el 2023-07-05. [Consulta: 6 juliol 2023].
* ↑ «Gabriel Escarrer, fundador y presidente de Meliá Hotels International». Tormo & Asociados, 2010. Arxivat de l'original el 2011-11-03. [Consulta: 25 agost 2015].
* ↑ María José García. «"El embargo que padece Cuba es uno de los mayores anacronismos del globalizado siglo XXI"». Unidad Editorial Internet, 16-08-2009.
* ↑ Fundació Càtedra Iberoamericana. «Colección Premios y Ayudas de la FCI». Universitat de les Illes Balears. Arxivat de l'original el 2024-08-29. [Consulta: 25 agost 2015].
* ↑ Diario Expansión. «Sol Meliá vende la marca Tryp a la norteamericana Wyndham», 07-06-2010. Arxivat de l'original el 2024-08-29. [Consulta: 25 agost 2015].
* ↑ Mónica Cerdá. «Sol Meliá Finance inicia la emisión de participaciones preferentes al 8% TAE durante los 10 primeros años». Accesogroup S.L., 2010.
* ↑ «Estadística Hotelera». CIDTUR, 09-09-2010. Arxivat de l'original el 2011-11-29. [Consulta: 25 agost 2015].
* ↑ «Web del grup». Arxivat de l'original el 2009-06-21. [Consulta: 4 agost 2009].
* ↑ "Sol Meliá gana 50 millones en 2010, un 31,5% más" 28/02/2011 Arxivat 2011-03-02 a Wayback Machine. preferente.com El diario digital de la industria turística. Consultat l'1 de març de 2011
* ↑ José Luis Munuera Alemán, Ana Isabel Rodríguez Escudero. «Globalización de las compras». Esic. Arxivat de l'original el 2024-08-29. [Consulta: 12 juliol 2020].
* ↑ Esther Uriol Álvarez. «Sol Meliá». Pirámide, 01-11-2001. Arxivat de l'original el 2024-08-29. [Consulta: 25 agost 2015].
* ↑ «Grupo Sol-Melia escoge el Panel Habitae». Curvimetal, 22-05-2008. Arxivat de l'original el 2011-08-30. [Consulta: 25 agost 2015].
* ↑ Giganet. «Sol Meliá firma alianza estratégica con Copa Airlines». Editorial Turística, 10-12-2009.
* ↑ Brandt, Nadja «Deutsche Telekom, Ryanair, Sol Melia: European Equity Preview». Bloomberg, 04-06-2007 [Consulta: 7 desembre 2008]. Arxivat 2024-08-29 a Wayback Machine.
* ↑ Smith, Ben; Hetz, Robert «Spain's Sol Melia cuts capex, gloomy on 2009». Reuters, 11-11-2008 [Consulta: 7 desembre 2008].
* ↑ Harding, Ben «Sol Melia's H1 profit drops 41 pct, to miss target». Reuters, 07-08-2008 [Consulta: 7 desembre 2008].
* ↑ Press, Europa. «La hotelera Meliá sale del Ibex 35 con una revalorización del 21%», 22-07-2024. [Consulta: 26 agost 2024].

## Enllaços externs

* Hotels i Resorts de Sol Meliá Arxivat 2012-05-10 a Wayback Machine.